**Tervetuloa uimahalliin!**

Tominta uimahallissa:

Opetushallitus on yleiskirjeellään n:o 2633,2262/2877/75 on antanut kouluille ohjeet koulujen

uimaopetuksen vastuusta. Tämä ohjeisto on laadittu noudattamaan opetushallituksen määräyksiä

1. Ennen uimaopetuksen alkua koulussa käydään yhdessä läpi uimahallin sääntöjä ja ohjeita.

Apuna suosittelemme käyttämään tehtäväsivua, jonka löydät osoitteesta: <https://peda.net/kuopio/p/k2/uimaopetus>.

Tämä sivu auttaa uimaopetukseen valmistautumisessa, tekee hallissa toimimisesta tutumpaa ja vähentää ensimmäisen kerran jännitystä. 😊

Tehtäväsivua suositellaan ennen kaikkea 2. luokkalaisille, mutta muillekin luokille tämä on hyvä. Samalla tulee palauteltua mieleen aikaisempien vuosien juttuja ja tämän myötä pääsee jo laskeutumaan uimaopetustunnelmaan.

1. Uimaopetukseen ryhmä kulkee uimahallin B-oven kautta. Ensimmäisellä kerralla uimaope tulee hakemaan ryhmän ja antaa tarkempia ohjeita uimaopetuksen käytännöistä. B-ovi on lukossa, joten jos uimaope ei ole vielä vastassa kun tulette ovelle, niin odotelkaa rauhallisesti oven takana. Teitä ei ole unohdettu! 😉
2. Uimaopetuksissa luokat käyttävät ryhmäpukuhuonetta.

Suihkutilaan otetaan mukaan uikkari, pyyhe, laudeliina, uimalasit sekä halutessaan omat pesuaineet. Suihkuilta löytyy lokeroita, joihin omat tavarat voi jättää uinnin ajaksi. Ennen altaaseen menoa peseydytään ilman uima-asua. Hiukset huuhdellaan kunnolla ja pitkät hiukset laitetaan kiinni uinnin ajaksi. Urheilu- ja rantashortseissa uiminen ei ole sallittua.

Uinnin jälkeen jokainen peseytyy ja huuhtelee uima-asunsa. Tämän jälkeen on mahdollisuus käydä saunassa, mikäli aikataulu sen sallii. Luokanopettaja antaa ryhmäkohtaiset ohjeet. Saunassa käytetään omaa laudeliinaa.

1. Opettaja on uimahallissa vastuussa oppilaista koko uimahallikäynnin ajan. Uimaopettaja vastaa opetuksen pedagogisesta sisällöstä. Uimahallin henkilökunnalla on uimahallin tiloissa yleinen valvontavastuu.
2. Altaalla oppilaat kokoontuvat aina tunnin alussa nuorisoaltaan päädyssä olevalle ikkunalaudalle. Uimaopettajat kertovat tulevasta tunnista ja ohjeistavat altaaseen menon. Altaaseen ei koskaan saa mennä ilman lupaa! Silloin opetus säilyy turvallisena ja mukavana, kun kuunnellaan annetut ohjeet.

1. Mikäli oppilas ei osallistu opetukseen, hän on uimahallin tiloissa opettajan vastuulla. Suosittelemme että oppilas seuraa opetusta altaan reunalla, sillä sitä kautta oppii uusia asioita näkemällä ja kuuntelemalla.
2. Opetus tapahtuu 2. ja 3. luokalla pääsääntöisesti nuorisoaltaalla tutustuen myös isoon altaaseen mahdollisuuksien mukaan. 4. luokalla pyritään toteuttamaan opetusta enemmän isossa altaassa.

1. Uimaopetus tapahtuu jokaisella omien taitojen mukaan. Tsempataan kokeilemaan ja oppimaan uutta hyvällä mielellä! Suorituspakkoa ei ole.

1. 4. luokalla viimeisellä kerralla kokeillaan kuinka pitkän matkan jaksaa uida yhtäjaksoisesti. Tavoitteena on pystyä uimaan pohjoismainen uimataitotesti: Pohjoismaisen uimataitomääritelmän mukaan uimataitoinen on henkilö, joka pudottuaan uintisyvyiseen veteen niin, että pää käy veden alla. Noustuaan pintaan ui yhtäjaksoisesti 200 metriä, josta 50 metriä selällään, on uimataitoinen.

Luokanopettajalle:

* Hyvä valistuminen uimaopetukseen auttaa positiiviseen kokemukseen.
* Oman opettajan kannustus, motivointi ja tsemppaus auttavat uimaopetuksen onnistumiseen.
* Tavoitteena on luoda lapsille ilo ja into liikkua vedessä. Annetaan vinkkejä millä tavoin vedessä voi liikkua ja kuinka kehittää omaa osaamista.
* Aroille ja vettä pelkääville oppilaille opetus on erityisen tärkeää. Opetuksessa on mahdollisuus rohkaistua ja saavuttaa perusuimataito.
* Kannustetaan, tsempataan ja rohkaistaan jokaista kehittymään omalla tasollaan.

**Uimataito antaa vapauden nauttia vedestä😊 (SUH)**

Nähdään uimahallilla!

*Ystävällisin terveisin*

 *Aki Hurula & Nina Posti*

*Uimaopettajat*

*Kuopion kaupunki*

*Kasvun ja oppimisen palvelualue*

*0447182527*

*uimaopettajat@kuopio.fi*